«Առաջին հերթին կուզենայի, որ Հայաստանի Հանրապետությունում արդարադատության իրականանցումը լիներ լիիրավ և ապահովվեր եվրոպական իրավունքի սկզբունքների կիրառումը: Այսինքն, գլոբալ առումով չկա այնպիսի իրավական նորմ և սկզբունք, որը մենք չունենք ՀՀ ներպետական օրենսդրությունում, բայց ի տարբերություն եվրոպական իրավունքի, որտեղ իրավունքի կենտրոնը մարդն է և նրա հիմնական իրավունքների ու ազատությունների պաշտպանությունը ցանկացած պետության գերխնդիրն է, Հայաստանի Հանրապետությունում մենք ունենք կիրառման հիմնախնդիր»,- նշեց ԵՊՀ իրավագիտության ֆակուլտետի շրջանավարտ, իրավախորհրդատու Անի Խլղաթյան: